Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
15 ก.ย. 2559

SET ฟื้นตัวจาก Technical Rebound ระยะสั้น…ภาพระยะกลางยังคงผันผวน
ดัชนี SET อยู่ที่ 1,464.40 จุด +6.21 จุด +0.43% ปริมาณซื้อขาย 23,323 ลบ.
 
แนวรับ :          1,458 / 1,445          แนวต้าน :          1,475
 
สรุปทิศทางและแนวโน้มตลาด
SET ฟื้นตัวต่อจาก Technical Rebound: มองการปรับสูงขึ้นของ SET เป็นเพียง Technical Rebound มีแรงซื้อกลับในหุ้นสื่อสารที่ปรับตัวลงแรง และ “เก็งกำไร” กลุ่มหุ้นที่จะถูกเพิ่มน้ำหนักของดัชนี FTSE ปลายสัปดาห์นี้ คาดหวังการ Pullback ทางเทคนิคกลับขึ้นไป…แนวต้านด้านบนจำกัดที่ 1,475 จุด ขณะที่ภาพระยะสัปดาห์ยังมีความกังวลต่อความ “ผันผวน” ที่เพิ่มขึ้นจาก 1) การขึ้นดอกเบี้ยของ Fed 2) SET อยู่ในโซน Valuation สูงที่ PE 16x (ดูรายงาน Pathumwan Corner วันที่ 14 ก.ย.เพิ่มเติม)
การปรับสูงขึ้นของกลุ่มธนาคารเป็นโอกาสในการ “ลดพอร์ต” มากกว่า…สำหรับพอร์ตหลักแนะนำ “จำกัด” พอร์ต ต่อเนื่อง โดยอาจ “เลือกซื้อ” กลุ่มหุ้นที่กำไร 3Q16 ออกมาดี หรือมีประเด็นบวก อย่าง 1) BJC กำไร 3Q16 มีแนวโน้มเติบโตแกร่ง 2) CPF ราคาไก่ปรับสูงขึ้น กำไร 3Q16 เติบโตสูง ได้ผลดีเงินบาทอ่อน 3) ILINK ได้งาน Sub Station มูลค่า 560 ล้านบาท ปรับพื้นฐานขึ้นเป็น 30 บาท
 
หุ้นที่น่าสนใจทางเทคนิค
KTC “ซื้อ” ราคาหุ้นเริ่มฟื้นตัวตั้งหลักขึ้นจากฐานแนวรับกรอบขาขึ้น ไม่หลุดเส้นค่าเฉลี่ย 3 เดือน ด้วยแท่งเทียน Three White Soldiers เป็นจังหวะเก็งกำไรตามการฟื้นตัว มีแนวต้านแรกที่ 133.50 บาท ผ่านได้มีแนวต้านถัดไปที่ 140.00 บาท
EPG “ซื้อ” ราคาหุ้นเริ่มมีสัญญาณฟื้นตัวขึ้นที่แนวเส้นค่าเฉลี่ย 3 เดือน พร้อมปริมาณการซื้อขายเริ่มสูงขึ้น สอดคล้องกับเครื่องมือ DI+ กลับมาชี้ตัด DI- ขึ้นไปอีกครั้ง เป็นจังหวะซื้อเก็งกำไร มีแนวต้านแรกที่ 14.00 บาท ผ่านได้มีเป้าหมายถัดไปที่ 14.40 บาท
BA “ซื้อ” ราคาหุ้นเริ่มมีสัญญาณฟื้นตัวขึ้นที่แนวเส้นค่าเฉลี่ย 3 ปี ด้วยรูปแบบ Double Bottom และแท่งเทียน Morning Star เป็นจังหวะเก็งกำไรตามการรีบาวด์ มีเป้าหมายการรีบาวด์แรกที่ 23.50 บาท ผ่านได้มีเป้าหมายถัดไปที่ 24.00 บาท